[{"text_idx": "#000000", "text": "AvalehtInsaiderEkspordikonverentsil \u201cMade in Estonia\u201d arutleti, milline on eksportivate ettevo\u0303tete tulevik"}, {"text_idx": "#000001", "text": "Ekspordikonverentsil \u201cMade in Estonia\u201d arutleti, milline on eksportivate ettevo\u0303tete tulevik"}, {"text_idx": "#000002", "text": "Ta\u0308na, 7. juunil toimus ekspordikonverents \u201cMade in Estonia\u201d, kus tutvustati maailma majanduse trende ning arutleti Eesti ettevo\u0303tete va\u0308ljakutsete ja vo\u0303imaluste u\u0308le globaalsel turul."}, {"text_idx": "#000003", "text": "Konverentsi avas Eesti Vabariigi president Alar Karis, kes so\u0303nas, et eksport ja ettevo\u0303tjate paindlikkus uute turgude leidmisel erinevates kriisides on see, mis meid uuele edule viib, kuid lisas, et Euroopas toimuva so\u0303ja ko\u0303rval ei tohi unustada eksportiva sektori pikaajalisi va\u0308ljakutseid. \u201cAjal, mil gaasi kallinemine on muutnud po\u0303levkivielektri va\u0308ga konkurentsivo\u0303imeliseks ja puitmaterjali saamiseks suurendas riik raiemahte, vo\u0303ib ja\u0308a\u0308da mulje, et rohepo\u0308o\u0308re lu\u0308kkub edasi. Vastupidi: viimase aja ko\u0303rged energiahinnad demonstreerivad ja\u0308tkuvat vajadust rohepo\u0308o\u0308rde ja Venemaast so\u0303ltumatu energia ja\u0308rele,\u201d u\u0308tles Karis. \u201cTahaksin aga meenutada, et rohepo\u0308o\u0308re ei ta\u0308henda vaid ilusaid vaateid, pa\u0308ikesepaneele ja tuulikuid. Rohepo\u0308o\u0308re ta\u0308hendab va\u0308ga suuri muutuseid majanduses, see suurendab vajadust uute materjalide ja tootmise ja\u0308rele ning loob palju vo\u0303imalusi ka Eesti eksportijatele: on need siis keemiato\u0308o\u0308stuses vo\u0303i digitaalseid lahendusi pakkuvates IT firmades.\u201d"}, {"text_idx": "#000004", "text": "EASi ettevo\u0303tluse ja innovatsiooni keskuse juht Mihkel Tammo ro\u0303hutas, et mida rohkem teeme riigisiseselt koosto\u0308o\u0308d, seda tugevamad oleme ka oma eksporditegevuses. \u201cPeame leidma koosto\u0308o\u0308vo\u0303imalusi, kuidas meie ekspordivo\u0303imekusele jo\u0303udu juurde anda. Na\u0308iteks on oluline kasvatada ettevo\u0303tete teadmusmahukust, et meil oleks ka rohkem konkurentsivo\u0303imelisi tooteid, mida eksportida,\u201d u\u0308tles Tammo. \u201cSamuti saame koos vo\u0303imendada Eesti puhta looduse ja kestlike lahenduste kuvandit, mis on maailmas aina ko\u0303rgemalt hinnatud.\u201d"}, {"text_idx": "#000005", "text": "Majanduse globaalsetele trendidele ja Eesti ettevo\u0303tete va\u0308ljakutsetele keskendunud Swedbanki ettevo\u0303tete panganduse juht Liisi Himma to\u0303i va\u0308lja, et eesootav su\u0308gistalvine periood ei saa ettevo\u0303tjatele olema lihtne, kuna probleemid tarneahelates ja\u0308tkuvad, energiakriis seab kahtluse alla maagaasi varustuskindluse ja va\u0308liskaubanduses varitsevad ohtlikud sanktsioonikarid. \u201cSuve tuleks kasutada, et la\u0308bi ma\u0308ngida ko\u0303ikide vo\u0303imalike ja vo\u0303imatute kriiside lahendamine,\u201c u\u0308tles Himma. \u201eAga julgete ja nutikate Eesti ettevo\u0303tete pa\u0308ralt on tulevik! Kindlasti tekib ka arvukalt uusi vo\u0303imalusi, na\u0308iteks Aasiast tagasi po\u0308o\u0308rduva tootmise Eestisse vo\u0303itmiseks ja ilmselt muutub Ukraina so\u0303ja to\u0303ttu lihtsamaks ka va\u0308lisomanikelt ettevo\u0303tete va\u0308lja ostmine ja kohalike ettevo\u0303tete laienemine.\u201c"}, {"text_idx": "#000006", "text": "Majandus- ja Kommunikatsiooniministeeriumi majandusarengu asekantsler Sille Kraami so\u0303nul on iga kriis ka vo\u0303imalus ning riigi roll on nendega kaasnevate va\u0308ljakutsete ja vo\u0303imaluste realiseerimiseks vajalikku tuge pakkuda. \u201eDigitaliseerimine ja robotiseerimine ei aita ainult kasvatada ettevo\u0303tete efektiivsust, vaid vo\u0303imaldab ka kliendile pakkuda paremaid tooteid ja teenuseid ning ettevo\u0303tetel paremaid a\u0308riotsuseid teha,\u201c u\u0308tles Kraam. \u201eEttevo\u0303tetel tuleb rahvusvahelises konkurentsis pu\u0308simiseks kindlasti tegeleda ka kestlikkuse ku\u0308simustega. Eesti peamised ekspordipartnerid on meist ettevo\u0303tete innovatsiooni- ja digipo\u0308o\u0308rde osas veidi ees, kuid rohepo\u0308o\u0308rde osas oleme vo\u0303rdsemal stardipositsioonil, mis omakorda vo\u0303ib targalt tegutsedes pakkuda Eesti ettevo\u0303tetele eksporditurgudel ta\u0308iesti uusi vo\u0303imalusi,\u201c lo\u0303petas Kraam."}, {"text_idx": "#000007", "text": "Ettevo\u0303tete ja erialaliitude aruteludes to\u0303id mitmed ettevo\u0303tjad esile ko\u0303rge esindajaga va\u0308lisvisiidi kasulikkust uute kontaktide leidmisel, eriti just va\u0308iksemate ettevo\u0303tete puhul. \u201cEttevo\u0303tetele on va\u0308ga kasulik, kui riik vo\u0303tab neid va\u0308lisvisiidile kaasa. U\u0308ks meie ettevo\u0303tte esindaja ka\u0308is peaministri visiidiga va\u0308lismaal ja saime sealt palju ha\u0308id lepinguid,\u201d u\u0308tles Jaan Hendrik Murumets ettevo\u0303ttest Krakul."}, {"text_idx": "#000008", "text": "Lisaks toodi positiivsena va\u0308lja ka Eesti puhta looduse ja tooraine ning neile ehitatud kestlike a\u0308rimudelite kasvavat potentsiaali va\u0308lismaal. \u201cMeil on mahe ja puhas tooraine ning zero-waste tootmine. Peaksime selliseid lugusid ja konkurentsieeliseid rohkem u\u0308hiselt ekspordis a\u0308ra kasutama,\u201d to\u0303i Puljong OU\u0308 asutaja Helgor Markov na\u0308iteid."}, {"text_idx": "#000009", "text": "Nordic Milk juhatuse liige U\u0308lo Kivine lisas samuti, et Eesti fookus peab u\u0308ha rohkem olema ka su\u0308siniku jalaja\u0308ljel ja laiemalt rohepo\u0308o\u0308rdel. \u201cNa\u0308iteks on meil vo\u0303imekus suurtes farmides toota toiduto\u0308o\u0308stuse ko\u0303rval ka biogaasi. Seela\u0308bi saaksime ma\u0308rgistada oma toiduained va\u0308ga va\u0308ikese jalaja\u0308ljega,\u201d to\u0303i Kivine esile Eesti toidutootjate potentsiaali."}, {"text_idx": "#000010", "text": "U\u0308hiseks murekohaks u\u0308le sektorite peetakse kvalifitseeritud to\u0308o\u0308jo\u0303u va\u0308hesust ning inseneride puudust, kellega saaks uusi asju ellu viia. Ettevo\u0303tjate so\u0303nul tuleks probleemi lahendamist alustada haridusmaastikust ja populariseerida inseneriharidust."}, {"text_idx": "#000012", "text": "Paralleelselt laval toimunud esitlustega leidsid u\u0308rituse jooksul aset ka enam kui sada personaalset kohtumist ettevo\u0303tjate ja EASi 14 eri riigi ekspordino\u0303uniku vahel, kes jagasid sihtturu-spetsiifilist no\u0303u ja teadmisi. EASi ja KredExi u\u0308hendasutus tegutseb sel aastal sihipa\u0308raselt Aasias uute esinduste arendamisega Lo\u0303una-Koreas ja Vietnamis, lisaks plaanitakse avada esimene va\u0308lisesinduse Aafrikas Keenias ja tehakse ettevalmistusi Ameerika keskuse loomiseks, kuivo\u0303rd selle vastu on ettevo\u0303tete huvi va\u0308ga suur."}]